gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3531, del 05-07-1999 (1999/6129)

Informació pública de la modificació de les bases de la convocatòria per a la provisió d'una plaça de treballador/treballadora social.
--------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6129


Data del document
:   16-06-1999

Organisme emissor
:   Ajuntament de Bétera

Tipus de document
:   Convocatòria

Anàlisi jurídica

 Descriptors 

:   * Bétera
    * administració local
    * treballador social
    * concurs administratiu

Informació pública de la modificació de les bases de la convocatòria per a la provisió d'una plaça de treballador/treballadora social. [1999/M6129]
  
Per acord de l'Ajuntament en Ple, en sessió extraordinària celebrada el dia 9 de juny de 1999, s'han modificat les bases 7.2.1, 7.2.3 i 8.2.1 de la convocatòria per a la provisió d'una plaça de treballador/treballadora social, pertanyent a l'oferta d'ocupació pública de 1998, classificada en l'escala d'administració especial, subescala tècnica, classe tècnics mitjans, grup B segons la Llei 30/1984, i que van ser publicades en el Butlletí Oficial de la Província de València número 118, de data 20 de maig de 1999.
  
Com a conseqüència de la modificació adoptada, les indicades bases queden redactades de la següent manera:
  
7.2.Fase de concurs.
  
Els mèrits al·legats es valoraran d'acord amb el següent barem:
  
7.2.1. Experiència professional
  
Antiguitat: fins a un màxim de 2 punts
  
Per cada any de servei en actiu en les distintes administracions públiques: 0,25 punts per any.
  
7.2.3. Aptituds per al lloc convocat.
  
a) Valoració del treball exercit. Màxim 5 punts.
  
Per l'exercici de llocs de treball en una plaça d'assistent social o treballador social. Per cada any de servei: 0,5 punts.
  
8.2.1. Qualificació
  
El tribunal qualificarà els mèrits al·legats i acreditats per cada aspirant, sempre que s'hagen obtingut amb anterioritat a la data d'acabament del termini de presentació d'instàncies, aplicant estrictament els que consten en la base setena i les valoracions que en aquesta s'indiquen, sense que el conjunt de les qualificacions d'aquesta fase puga superar el límit de 14 punts.
  
Cosa que es fa pública en compliment del que estableix l'article 6 del Reial Decret 896/1991, de 7 de juny.
Diari Oficial de la Generalitat Valenciana


Sumari del DOGV 3452, del 11-03-1999 (1999/1451)

RESOLUCIÓ de 14 de gener de 1999, de l’Institut Valencià de Finances, per la qual s’anuncia l’emissió de pagarés de la Generalitat Valenciana corresponents al Programa de Paper Comercial per un import de 17,5 milions d’euros.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1451


Data del document
:   14-01-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * deute públic
    * hisenda regional

RESOLUCIÓ de 14 de gener de 1999, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 17,5 milions d'euros. [1999/L1451]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública estableix com a competències de la Sotssecretaria de Política Financera i Tresor la planificació, la direcció, la gestió i la coordinació de la política financera de la Generalitat Valenciana, la qual es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus. Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
Citibank NA 87.063.706 euros 4 mesos
  
Segon
  
La quantitat que s'ha d'ingressar ascendeix a 07.156.571,62 euros i els interessos són de 181.269,38 euros.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 17,5 milions d'euros.
  
València, 14 de gener de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3492, del 11-05-1999 (1999/4296)

Informació pública de la modificació puntual número 1 al Pla General Municipal d'Ordenació Urbana d'Almassora.
--------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4296


Organisme emissor
:   Ajuntament d'Almassora

Tipus de document
:   Anunci

Informació pública de la modificació puntual número 1 al Pla General Municipal d'Ordenació Urbana d'Almassora. [1999/M4296]
  
L'Ajuntament en Ple, en sessió ordinària celebrada el dia 3 de maig de 1999, acordà sotmetre a informació pública la modificació puntual número 1 al Pla General Municipal d'Ordenació Urbana d'Almassora; la part dispositiva de l'acord és la següent:
  
Primer
  
Sotmetre a informació pública la modificació puntual número 1 del Pla General Municipal d'Ordenació d'Almassora, per termini d'un mes, publicant-se els anuncis que corresponguen en el Diari Oficial de la Generalitat Valenciana i en un diari no oficial.
  
Segon
  
Exposar al públic el projecte de modificació en les dependències d'aquest Ajuntament, en compliment de l'establit en els articles 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i 158.1 del seu reglament.
  
De conformitat amb l'establit en l'article 38.2 de la LRAU, se sotmet a informació pública per termini d'un mes, la modificació puntual del Pla General, a comptar des de la publicació de l'anunci d'informació pública en el Diari Oficial de la Generalitat Valenciana, estant exposada per a la seua consulta en les dependències d'Urbanisme d'aquest Ajuntament, a l'objecte que es puguen presentar les al·legacions que s'estimen oportunes.
Diari Oficial de la Generalitat Valenciana


Sumari del DOGV 3526, del 28-06-1999 (1999/5454)

Recurs contenciós administratiu número 01/2211/1998.
----------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5454


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2211/1998. [1999/Q5454]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Ricardo Díez González ha interposat un recurs contenciós administratiu, amb el número 01/2211/1998, contra la desestimació presumpta de la Conselleria de Sanitat i Consum de reclamació formulada en data 25 de setembre de 1996, sobre indemnització de danys i perjudicis.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3423, del 29-01-1999 (1999/471)

Informació pública del Programa d'Actuació Integrada del SUNPIN de Villavieja.
------------------------------------------------------------------------------

### Dades del document

Número de DOGV
:   3423

Data del DOGV
:   29-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/471


Organisme emissor
:   Ajuntament de Villavieja

Tipus de document
:   Anunci

Informació pública del Programa d'Actuació Integrada del SUNPIN de Villavieja. [1999/S471]
  
La corporació municipal en sessió plenària del 28 de desembre de 1998, va acordar sotmetre a tràmit d'informació pública el Programa de Desenvolupament d'Actuació Integrada en SUNPIN de Villavieja, que comprén l'Avantprojecte d'Urbanització i Proposta de Programa, presentat per José Vicente Callau Salvador, en representació de l'entitat mercantil Hermanos Ventura, SL.
  
D'acord amb de l'article 46.2 de la Llei 6/1994, Reguladora de l'Activitat Urbanística, se sotmet la Proposta de Programa a informació pública, per un termini de 20 dies hàbils, comptadors des de l'endemà a la publicació d'aquest anunci en el Diari Oficial de la Generalitat Valenciana (aquesta documentació es troba depositada en l'Ajuntament de Villavieja).
  
Així mateix, qualsevol interessat podrà comparèixer en l'Ajuntament de Villavieja i consultar la documentació que integra la Proposta de Programa, i també formular, si escau, al·legacions o alternatives tècniques dins del termini establit en el paràgraf anterior i en els termes que estableix el punt 4 de l'article 46 de l'esmentada Llei.
  
Per una banda, es comunica que, durant el període de cinc dies, comptadors a partir del venciment del termini anterior podran presentar-se les proposicions juridicoeconòmiques de les distintes alternatives que optaran a l'adjudicació del Programa; a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del Programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas, la pròrroga constarà en l'expedient, i s'anunciarà en el tauler d'anuncis de l'Ajuntament de Villavieja i es comunicarà a qui, per desconèixer-ho, presenten pliques prematurament.
  
Altrament, les propostes juridicoeconòmiques que es presenten per a l'adjudicació, hauran d'incorporar a la documentació la justificació d'haver constituït una garantia provisional per l'import del 2% del pressupost total del Programa, aquest requisit s'aplicarà per analogia a l'article 36 de la Llei de Contractes de les Administracions Públiques.
  
L'acte d'obertura de pliques tindrà lloc l'endemà hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats, durant els 10 dies següents al d'obertura.
Diari Oficial de la Generalitat Valenciana


Sumari del DOGV 3561, del 16-08-1999 (1999/7321)

Informació pública del projecte d'urbanització de la unitat d'execució AB de l'antic pla especial de reforma interior 12.
-------------------------------------------------------------------------------------------------------------------------

### Dades del document

Número de DOGV
:   3561

Data del DOGV
:   16-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7321


Organisme emissor
:   Ajuntament de València

Tipus de document
:   Anunci

Informació pública del projecte d'urbanització de la unitat d'execució AB de l'antic pla especial de reforma interior 12. [1999/F7321]
  
L'Alcaldia, per la Resolució número U-2.127, de data 9 d'abril de 1999, dictada pel senyor Miguel Domínguez Pérez, en virtut de la delegació conferida per la Resolució d'Alcaldia número 308/1995, ha disposat el següent:
  
Vist el projecte d'urbanització de la unitat d'execució AB de l'antic pla especial de reforma interior 12, presentat per la senyora María Irene Noguera Aparicio, vistos els informes tècnics i administratiu que figuren en l'expedient, de conformitat amb els articles 34, 46, 47 i 53 de la Llei Reguladora de l'Activitat Urbanística, i la delegació conferida per la Resolució 3.081, de 10 de juliol de 1999, resolc:
  
Sotmetre a informació pública pel termini de 20 dies hàbils, per mitjà d'anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la prèvia tramesa dels avisos establits en l'article 46.3 de la Llei Reguladora de l'Activitat Urbanística, el projecte d'obres d'urbanització de la unitat d'execució AB de l'antic pla especial de reforma interior 12, presentat per la senyora María Irene Noguera Aparicio.
  
Contra l'acte anteriorment transcrit, que és definitiu en la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de València, dins del termini de dos mesos, comptadors des de l'endemà de la recepció d'aquesta notificació.
  
Tot això sense perjudici que es puga exercir qualsevol altre recurs o acció que estime procedent.
  
Cosa que es comunica als efectes oportuns.
Diari Oficial de la Generalitat Valenciana


Sumari del DOGV 3409, del 11-01-1999 (1998/10053)

RESOLUCIÓ de 18 de novembre de 1998, de la Conselleria de Cultura, Educació i Ciència, per la qual es crea l'Agència de Lectura Pública Municipal de Fanzara.
-------------------------------------------------------------------------------------------------------------------------------------------------------------

### Dades del document

Número de DOGV
:   3409

Data del DOGV
:   11-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10260


Data del document
:   18-11-1998

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Fanzara
    * biblioteca pública

RESOLUCIÓ de 18 de novembre de 1998, de la Conselleria de Cultura, Educació i Ciència, per la qual es crea l'Agència de Lectura Pública Municipal de Fanzara. [1998/10005]
  
Vist l'expedient incoat en virtut de la petició que ha formulat l'Ajuntament de Fanzara en què sol·licita la creació d'una agència de lectura a la localitat mencionada.
  
Vist, igualment, el conveni que han subscrit l'Ajuntament de Fanzara i la Generalitat Valenciana, on s'estableixen les obligacions que les parts contrauen quant al sosteniment i funcionament de la mencionada Agència de Lectura Pública Municipal; tenint en compte l'informe favorable que la cap del Servei del Llibre, Arxius i Biblioteques ha emés en compliment de l'article 2n 2. de la Llei 10/1986, de trenta de desembre, d'Organització Bibliotecària de la Comunitat Valenciana.
  
La Conselleria de Cultura, Educació i Ciència ha resolt crear l'Agència de Lectura Pública Municipal de Fanzara.
  
Contra la present resolució podrà interposar-se recurs contenciós administratiu, en el termini de dos mesos comptadors des del dia següent de la publicació, davant de la sala contenciosa administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, segons estableix l'article 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.
  
València, 18 de novembre de 1998.- El conseller de Cultura, Educació i Ciència: Francisco E. Camps Ortiz
Diari Oficial de la Generalitat Valenciana


Sumari del DOGV 3429, del 08-02-1999 (1999/174)

Informació pública de la modificació del projecte d'urbanització del Pla Parcial Sector 4.
------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/174


Organisme emissor
:   Ajuntament dels Poblets

Tipus de document
:   Anunci

Informació pública de la modificació del projecte d'urbanització del Pla Parcial Sector 4. [1999/L174]
  
El Ple de la corporació, en sessió celebrada el dia 2 de novembre de 1998 va aprovar sotmetre a informació pública per un termini de 20 dies comptadors des d'aquesta publicació, la modificació del projecte d'urbanització Pla Parcial Sector 4: vial illetes 6 A i 6 B i adjacents en els Poblets.
  
Tot això en compliment del que disposa l'article 53 en relació amb l'article 46 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.
Diari Oficial de la Generalitat Valenciana


Sumari del DOGV 3602, del 11-10-1999 (1999/8609)

RESOLUCIÓ de 5 d'octubre de 1999, del conseller d'Indústria i Comerç, per la qual nomena la senyora Roser Lao Alamán, personal eventual de la conselleria.
----------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8609


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 5 d'octubre de 1999, del conseller d'Indústria i Comerç, per la qual nomena la senyora Roser Lao Alamán, personal eventual de la conselleria. [1999/F8609]
  
De conformitat amb el que estableixen l'article 6 del Text Refós de la Llei de la Funció Pública Valenciana, i també el Decret 349/1995, de 28 de novembre, sobre regulació del personal eventual al servei de la Generalitat Valenciana, resolc nomenar la senyora Roser Lao Alamán, personal eventual de la Conselleria d'Indústria i Comerç, per a exercir funcions de cap del Gabinet del conseller.
  
En consideració a la preparació exigida i el nivell de titulació adequat a la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 28 i complement específic E050.
  
Aquest nomenament tindrà efectes des de l'1 d'octubre de 1999.
Diari Oficial de la Generalitat Valenciana


Sumari del DOGV 3654, del 28-12-1999 (1999/10034)

RESOLUCIÓ de 21 de juliol de 1999, de l'Ajuntament de San Antonio de Benagéber (València), per la qual es fa públic el nomenament de tres administratius d'Administració General.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3654

Data del DOGV
:   28-12-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/10709


Organisme emissor
:   Ajuntament de San Antonio de Benagéber

Tipus de document
:   Resolució

RESOLUCIÓ de 21 de juliol de 1999, de l'Ajuntament de San Antonio de Benagéber (València), per la qual es fa públic el nomenament de tres administratius d'Administració General. [1999/X10600]
  
Per Acord de l'òrgan competent del dia de la data, després del desenvolupament de les proves selectives legalment convocades, proposta de Tribunal qualificador i presentació de la preceptiva documentació, han estat nomenats els funcionaris següents de la plantilla d'aquest ajuntament:
  
Senyora Susana Valor Arce, amb document nacional d'identitat número 78.087.148-O, com a administratiu de l'escala d'administració general, subescala administrativa, de l'Ajuntament de San Antonio de Benagéber.
  
Senyor Eugenio Cañizares Tejedor, amb document nacional d'identitat número 86.823.822-D, com a administratiu de l'escala d'administració general, subescala administrativa, de l'Ajuntament de San Antonio de Benagéber.
  
Senyora María Dolores Ruiz Serrano, amb document nacional d'identitat número 13.314.996-X, com a administratiu de l'escala d'administració general, subescala administrativa, de l'Ajuntament de San Antonio de Benagéber.
  
Cosa que es fa públic de conformitat amb els articles 19.1 de la Llei 30/1984, de 2 d'agost; 91.2 de la Llei 7/1985, de 2 d'abril, de Bases de Règim Local; 134 i 136 del Text Refós de Règim Local, aprovat per Reial Decret Legislatiu 781/1986, de 18 d'abril; i 25.2 del Reglament General d'Ingrés del Personal al Servei de l'Administració General de l'Estat, aprovat per Reial Decret 364/1995, de 10 de març.
Diari Oficial de la Generalitat Valenciana


Sumari del DOGV 3452, del 11-03-1999 (1999/1424)

Notificació als interessats de la iniciació dels expedients sancionadors que s’ indiquen, els quals han estat instruïts pel Servei Territorial de Transports de València.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1424


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la iniciació dels expedients sancionadors que s- indiquen, els quals han estat instruïts pel Servei Territorial de Transports de València. [1999/M1424]
  
D'acord amb alló que disposen els articles 59.4 i 61 de la Llei 30/1992, de 26 de novembre, de Régim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació de la iniciació dels expedients sancionadors que tot seguit es relacionen, els quals han estat instruits pel Servei Territorial de Transports de València a les persones o entitats denunciades que a continuació es relacionen, ja que que no se'ls ha pogut notificar en l'últim domicili conegut.
  
Els corresponents expedients es troben en el Servei Territorial de Transports de València, on es podra al·legar per escrit tot alló que consideren oportú, amb l'aportació de les proves que consideren oportunes, dins del termini de 15 dies hàbils comptats des de l'endemà al de la publicació d'aquest anuci en el Diari Oficial de la Generalitat Valenciana.
  
Transcorregut l'esmentat termini sense que s'haja fet ús del dret per a presentar al·legacions i/o aportar les proves, es dictaran les oportunes resolucions.
  
València, 9 de febrer de 1999.- L'instructor i cap del Servei Territorial de Transports: Manuel Garcia Fons.
  
València, 16 de febrer de 1999.- El secretari general: Antonio Rodríguez Barberá.
  
Conselleria d'Obres Públiques,
  
Urbanisme i Transports